Bruid se enorme pastaslaai wek kommerDie foto wat op Facebook gedeel is ŉ Bruid het internetgebruikers laat neus optrek met ŉ foto van haar doen-dit-self-spyseniering. Die vrou het ŉ foto van ŉ 13 kg-pastaslaai, in ŉ opblaasswembad, op Facebook gedeel en was baie trots op haar skepping. “Troukos-voorbereiding dag 3. Dertig pond pastaslaai. Jip, dis ŉ opblaasswembad,” het sy by die foto geskryf. Dit lyk nie of die slaai op enige manier verkoel sou kon word nie en dit het sosialemediagebruikers bekommerd gelaat. “Dag drie … so die troue is waarskynlik eers oor ŉ paar dae. Hulle gaan letterlik hul gaste doodmaak met ŉ pastaslaai wat nie in ŉ yskas gehou is nie. Bacillus cereus is nie ŉ grappie nie!” het een persoon in die kommentaarblokkie geskryf. “Hoe lank gaan dit in daardie swembadjie bly? Pasta kan mens doodmaak as bakterie daarop gegroei het! Moet nooit ou pasta eet nie!” waarsku nog iemand. Bacillus cereus is ŉ tipe bakterie wat diarree of braking kan veroorsaak. Alhoewel die simptome gewoonlik gering is en tot 48 uur lank kan voortduur, is daar gevalle waar sterftes aangemeld is. “As ek na dié troue uitgenooi is en ek het hierdie plasing gesien, sou ek onmiddellik my RSVP na ‘nee’ verander het,” skryf nog ŉ persoon.